దామోదర్ రౌత్

దామోదర్ రౌత్ ఒడిశా రాష్ట్రానిక్ చెందిన రాజకీయ నాయకుడు. ఆయన ఏడుసార్లు ఎమ్మెల్యేగా ఎన్నికై ఆరోగ్యం, పంచాయితీరాజ్, సహకారం, వ్యవసాయం, సంస్కృతి,  ఎక్సైజ్ శాఖల మంత్రిగా పని చేశాడు.
రాజకీయ జీవితం
వృత్తిరీత్యా  వెటర్నరీ డాక్టర్ అయిన రౌత్ 1970లలో రాజకీయాల్లోకి వచ్చి 1974లో ఎరసమ నియోజకవర్గం నుండి కాంగ్రెస్ టికెట్‌పై పోటీ చేసి ఓట్ల తేడాతో సిపిఐ అభ్యర్థి లోక్‌నాథ్ చౌదరి చేతిలో ఓడిపోయాడు. ఆయన ఆ తరువాత 1977లో జనతా పార్టీ టికెట్‌పై పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. దామోదర్ రౌత్ 1977 నుండి 2014 మధ్య ఎరసమ నియోజకవర్గం నుండి ఐదుసార్లు, పరదీప్ నుండి రెండుసార్లు ఎమ్మెల్యేగా ఎన్నికై  మాజీ ముఖ్యమంత్రి బిజు పట్నాయక్ మంత్రివర్గంలో పంచాయతీ రాజ్ మంత్రిగా,  నవీన్ పట్నాయక్ మంత్రివర్గంలో ఆరోగ్య, పంచాయితీరాజ్, సహకార, వ్యవసాయం, సంస్కృతి & ఎక్సైజ్ శాఖల మంత్రిగా పని చేశాడు.    

దామోదర్ రౌత్ 1995లో జరిగిన ఎన్నికల్లో  తిర్టోల్, ఎరాసమా నియోజకవర్గాల నుండి పోటీ చేసి రెండు స్థానాల్లోనూ ఓటమి పాలయ్యాడు. దామోదర్ రౌత్  2017లో బ్రాహ్మణులపై అవమానకరమైన వ్యాఖ్యలు చేసినందుకు మంత్రివర్గం నుండి బీజేడీ ఉపాధ్యక్షుడి పదవి నుండి 2018లో బహిష్కరించబడ్డాడు.  ఆయన బీజేడీ నుండి బహిష్కరించబడిన కొన్ని నెలల తర్వాత 2019లో భారతీయ జనతా పార్టీలో చేరి 2019 అసెంబ్లీ ఎన్నికలలో బీజేపీ అభ్యర్థిగా పోటీ చేసి ఓడిపోయి 2019 అక్టోబర్‌లో బీజేపీ పార్టీకి రాజీనామా చేశాడు. దామోదర్ రౌత్ పై బహిష్కరణను పట్నాయక్  2024 జనవరి 1న రద్దు చేశాడు.

మరణం
దామోదర్ రౌత్‌ దీర్ఘకాలిక మూత్రపిండ వ్యాధితో బాధపడుతూ శ్వాసకోశ సమస్యల కారణంగా మార్చి 18న భువనేశ్వర్‌లోని క్యాపిటల్ హాస్పిటల్‌లో చికిత్స పొందుతూ గుండెపోటు రావడంతో మరణించాడు.

మూలాలు

వర్గం:ఒడిశా రాజకీయ నాయకులు
వర్గం:1942 జననాలు
వర్గం:2024 మరణాలు